1981 | Berg- en Toerklub Oudledebond
By die bus daag slegs die eerste toeriste betyds op. Die ou toeriste verskyn drentelend op die toneel, so asof die bus laat gaan vertrek. Sommige is wasbleek van die eksamen, terwyl andere se sonbruin gelaat getuig van 'n minder strawwe eksamen-rooster. Continue reading →
This entry was posted in Sketse on November 27, 1981 by olbadmin.
'n Handjievol BT-Kaners, een natverfwavrag-vol, vertrek vreugdevol van Neelsie. Op pad uit Stellenbosch waai ons eers vir al die studerende studente wat agterbly om 'n Septembervakansie in sy glorie te stuur. McGregor is nege-uur die aand al stikdonker en selfs die polisiestasie is dig toe. Die enigste lewendes is siele agter die kroegdeurtjies en terwyl die wa daar pad vra na ons slaapplek, skop ons agterop so lawaai op, dat 'n tannie verontwaardig deur haar hortjiesvensters loer. So 'n lawaai is selfs voor die kroeg nie gewoonte nie. Continue reading →
This entry was posted in Sketse on Oktober 2, 1981 by olbadmin.
So vertrek ons dan ook die oggend die gebruiklike wyletjie later uit Stellenbosch as wat beplan is. Almal se paspoorte of Identiteitsboekies is "nie op die bus nie, in die bus" en ons laat Stellenbosch agter. Ons is 'n ordentlike getal twee liter bottels ryker. Continue reading →
Donderdag luister ons al van sewe-uur elke uur nuus oor die radio en stories trek rond, vergaderings word gehou en daar word rondgebel na alle oorde. Ai, waantoe nou? Maar laatmiddag versprei die goeie nuus oor die Akker: "Pak julle sakke mense." Continue reading →
Met die rampvloede nog vars in die geheue is ons enigste kwelling, of die weer gaan hou of nie. Oppad na die basishut ontleed Braam elke vuisgrootte wolkie en elkeen moet 'n voorspelling waag. Die weer is nog vandag aan ons kant en ons hou lekker braaivleis. Toe Braam na aandgodsdiens dadelik wil bedtoe, onthou ons skielik dis Dallas-aand, en Braam wil net van die opblaas TV begin vertel toe Johan met 'n blink gedagte te voorskyn kom: 'n BTK-sangbundel. Continue reading →